టు:

శ్రీయుత కమీషనర్

దేవదాయ ధర్మదాయశాఖ,

గొల్లపూడి, విజయవాడ

అయ్యా,

|  |  |
| --- | --- |
| **విషయం:** | శ్రీవరాహలక్ష్మీనృసింహ స్వామి వారి దేవస్థానం, సింహాచలం, విశాఖపట్నం జిల్లా – సాధరణ బదిలీలు చేయు విషయమై ఆప్షన్ ఇచ్చుట గురించి. |
| **సూచిక:** | 1. జి.ఓ.ఎం.ఎస్.నెం.71 ఫైనాన్స్ (HR-I-PLG & Policy) డిపార్టుమెంటు, తేది.17.05.2023.  2. శ్రీయుత కమీషనర్, దేవదాయశాఖ, గొల్లపూడి వారి ఉత్తర్వులు మెమో ఇన్ ఆర్.సి.నెం.ఎ1/11026(43)/56/2023-1, తేది.19.05.2023.  3.శ్రీయుత కమీషనర్, దేవదాయశాఖ, గొల్లపూడి వారి ఉత్తర్వులు మెమో ఇన్ ఆర్.సి.నెం.ఎ1/11026(43)/56/2023-3, తేది.24.05.2023. |

\*\*\*\*

శ్రీవరాహలక్ష్మీనృసింహ స్వామి వారి దేవస్థానం, సింహాచలం నందు విధులు నిర్వర్తించుచున్న సిబ్బందికి 5 సంవత్సరములు సర్వీస్ పూర్తి చేసుకున్న సిబ్బందిని సాధారణ బదిలీలు చేయుటకుగాను పై 1వ సూచిక ద్వారా ప్రభుత్వం వారు నియమ నిభందనలతో కూడిన ఉత్తర్వులు జారీ చేసియున్నారు. సదరు ఉత్తర్వులను అనుసరించి శ్రీయుత కమీషనర్, దేవదాయశాఖ వారు సింహాచలం దేవస్థానం నందు 5 సంవత్సరము సర్వీస్ పూర్తి చేసుకొన్న వివరములు పంపవలసినదిగా ఉత్తర్వులు జారీ చేసియున్నారు. మరియు శ్రీయుత కమీషనర్ వారు సిబ్బంది సాధరణ బదిలీలు విషయమై ఆప్షన్స్ పెట్టుకోనవలసినదిగా తెలియజేస్తూ పై 3వ సూచిక ద్వారా ఉత్తర్వులు జారీ చేసియున్నారు.

పై విషయమై శ్రీయుత కమీషనర్, దేవదాయశాఖ, విజయవాడ వారికి మనవి చేయునది ఏమనగా శ్రీస్వామి వారి దేవస్థానం నందు కారుణ్య నియామకము ద్వారా విధులులో చేరి ప్రస్తుతము పర్యవేక్షకులుగా విధులు నిర్వర్తించుచున్నానని మవని చేయడమైనది. తదుపరి మనవి చేయునది ఏమనగా ప్రభుత్వం వారు సాధారణ బదిలీల భాగముగా జి.ఓ.ఎం.ఎస్.నెం.71 ఫైనాన్స్ (HR-I-PLG & Policy) డిపార్టుమెంటు, తేది.17.05.2023 ద్వారా జారీ చేసిన నియమ నిభందనల నందు కారుణ్య నియామకము ద్వారా**(Widow on Compassionate Appointments)** విధులు నందు జాయిన్ అయిన మహిళా ఉద్యోగస్తులకు వెసులుబాటు కల్పించవలసినదిగా ఉత్తర్వులు జారీ చేసినందున, సదరు ఉత్తర్వులను అనుసరించి ఆప్షన్స్ ఇచ్చినను సాధరణ బదిలీల నుండి నాకు మినహాయింపు ఇవ్వకుండా శ్రీ వీర వెంకట సత్యనారాయణ స్వామి దేవస్థానము, అన్నవరం నాకు బదిలీ చేసివున్నారు. కావున పై గవర్నమెంట్ వారి ఉత్తర్వులు పరిగణలోనికి తీసుకొని నాకు శ్రీ కనకమహాలక్ష్మి అమ్మవారి దేవస్ధానం, బురుజుపేట, విశాఖపట్నం దేవాలయములకు బదిలీ చేయవలసినదిగా లేనిచో నా మాతృ సంస్థ అయిన సింహాచలం దేవస్థానం నకు బదిలీ చేయవలసినదిగా శ్రీయుత కమీషనర్ వారిని మిక్కిలి వినయపూర్వకముగాకోరడమైనది.

ఇట్లు

తమ విధేయురాలు

(ఎస్.టి.పి.వి.రాజ్యలక్ష్మీ)

పర్యవేక్షకులు